- Hindi News
- National
- पदोन्नति के 9 महीने बाद भी प्रिंसिपलों की नहीं दी पोस्टिंग, ज्ञापन सौंपा
पदोन्नति के 9 महीने बाद भी प्रिंसिपलों की नहीं दी पोस्टिंग, ज्ञापन सौंपा
जयपुर| संस्कृतशिक्षा विभाग के अधिकारियों ने 142 शिक्षकों को पदोन्नति देकर प्रिंसिपल तो बना दिया, लेकिन 9 महीने बाद भी उन्हें पोस्टिंग नहीं दी गई है। अब राजस्थान संस्कृत शिक्षा विभागीय शिक्षक संघ ने संस्कृत शिक्षा निदेशक से इन प्रिंसिपलों को जल्दी पोस्टिंग देने की मांग की है। संघ के प्रदेशाध्यक्ष वीरेंद्र बहादुर सिंह का कहना है कि जुलाई 2016 में पदोन्नति कर दी गई थी, लेकिन प्रिंसिपलों को पोस्टिंग देने में विभाग के अधिकारी लापरवाही बरत रहे हैं। सिंह ने कहा कि इस दौरान निदेशक को 7 सूत्री ज्ञापन भी सौंपा। जिसमें साढ़े तीन हजार खाली पदों को भरने, रिक्त पदों पर पदोन्नति के लिए पदोन्नति समिति का गठन करने, 7वां वेतन आयोग लागू करने, 5वें और 6वें वेतन आयोग की विसंगति दूर करने सहित अन्य मांग शामिल है। उन्होंने चेतावनी दी कि यदि 7 दिन में मांगों पर कार्रवाई नहीं की गई तो आंदोलन किया जाएगा और जयपुर में धरना दिया जाएगा।
tgl_Latn sot_Latn hin_Deva hin_Deva hin_Deva